CELEX: 32017R0647
Language: fi
Date: 2017-04-05 00:00:00
Title: Komission täytäntöönpanoasetus (EU) 2017/647, annettu 5 päivänä huhtikuuta 2017, sianliha-alan poikkeuksellisista markkinatukitoimenpiteistä Puolassa siltä osin kuin on kyse 1 päivästä elokuuta 30 päivään marraskuuta 2016 teurastetuista tietyistä emakoista ja muista sioista

6.4.2017   
            
            
               FI
            
            
               Euroopan unionin virallinen lehti
            
            
               L 92/41
            
         KOMISSION TÄYTÄNTÖÖNPANOASETUS (EU) 2017/647,
   annettu 5 päivänä huhtikuuta 2017,
   sianliha-alan poikkeuksellisista markkinatukitoimenpiteistä Puolassa siltä osin kuin on kyse 1 päivästä elokuuta30 päivään marraskuuta 2016 teurastetuista tietyistä emakoista ja muista sioista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,
   sekä katsoo seuraavaa:
   
               (1)
            
            
               Puola vahvisti 1 päivän elokuuta ja 30 päivän syyskuuta 2016 välisenä aikana useita ihmisen toimintaan liittyviä afrikkalaisen sikaruton taudinpurkauksia ja ilmoitti niistä komissiolle. Epidemia oli erityisen vakava, koska viruksen esiintyminen vahvistettiin useilla tiloilla, joilla pidetään sikoja kotieläiminä, suhteellisen laajalla maantieteellisellä alueella.
            
         
               (2)
            
            
               Puola toteutti viipymättä tarvittavat eläinten terveyttä koskevat toimenpiteet neuvoston direktiivin 2002/60/EY (2) mukaisesti; kyseisessä direktiivissä säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Puola toteutti erityisesti torjunta- ja seurantatoimenpiteitä ja ennalta ehkäiseviä toimenpiteitä komission täytäntöönpanopäätöksen 2014/709/EU (3), sellaisena kuin se on muutettuna komission täytäntöönpanopäätöksillä (EU) 2016/1236 (4), (EU) 2016/1372 (5), (EU) 2016/1405 (6) ja (EU) 2016/1900 (7), mukaisesti ja muodosti suoja- ja valvontavyöhykkeitä komission täytäntöönpanopäätösten (EU) 2016/1367 (8) ja (EU) 2016/1406 (9) mukaisesti.
            
         
               (3)
            
            
               Afrikkalaisen sikaruton leviämisen estämiseksi sekä kaupan vääristymisen ehkäisemiseksi Puolassa ja ulkomailla Puola toteutti lisäksi eräitä ehkäiseviä lisätoimenpiteitä asianomaisilla alueilla. Ennen kaikkea sikojen siirtoja ja kuljettamista on valvottu tiukemmin toimenpitein, ja sikojen kaupan pitämiseen on sovellettu kotimarkkinoilla rajoituksia, jotka menevät täytäntöönpanoasetuksessa 2014/709/EU vahvistettuja rajoituksia pitemmälle.
            
         
               (4)
            
            
               Toteuttamalla nämä toimenpiteet Puola on onnistunut estämään taudin leviämisen laajemmalle. Unionin ja kansallisia terveystoimenpiteitä sovellettiin 18 päivään marraskuuta 2016 kaikilla asiaankuuluvilla tiloilla.
            
         
               (5)
            
            
               Puola ilmoitti komissiolle, että kyseiset toimenpiteet ovat vaikuttaneet erittäin suureen määrään sikatiloja ja että asianomaisille tuottajille on aiheutunut tulonmenetyksiä, joihin ei voi saada Euroopan parlamentin ja neuvoston asetuksen (EU) N:o 652/2014 (10) mukaista unionin rahoitusosuutta. Komissio vastaanotti 4 päivänä marraskuuta 2016 Puolalta virallisen pyynnön, joka koski eräiden poikkeuksellisten tukitoimenpiteiden osarahoitusta asetuksen (EU) N:o 1308/2013 220 artiklan 3 kohdan mukaisesti.
            
         
               (6)
            
            
               Kun on kyse asianomaisilla alueilla kasvatetuista sioista, tukea olisi myönnettävä ainoastaan teurastettujen sikojen osalta. Teurastetuista eläimistä maksettavan tuen määrä olisi ilmoitettava kilogrammaa kohti rajatulle määrälle eläimiä. Tuen määrä olisi vahvistettava ottaen huomioon Puolan keräämät hinnat sekä laskuista saatavat tiedot tuottajille tosiasiallisesti maksetuista hinnoista niillä alueilla, joilla eläinten terveyttä koskevia toimenpiteitä toteutettiin.
            
         
               (7)
            
            
               Puolan toimittamat tiedot huomioon ottaen tukikelpoisten eläinten enimmäismäärä olisi vahvistettava kyseiseltä jäsenvaltiolta saadun pyynnön perusteella.
            
         
               (8)
            
            
               Jotta estettäisiin kaksinkertaisen rahoituksen riski, aiheutuneita tappioita ei saisi korvata valtiontuella tai vakuutuksista, ja tuki olisi rajoitettava tukikelpoisiin eläimiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.
            
         
               (9)
            
            
               Olisi säädettävä, että Puolan toimivaltaisten viranomaisten on toteutettava kaikki tarpeelliset toimenpiteet ja suoritettava kaikki vaaditut tarkastukset sekä ilmoitettava niistä komissiolle. Kyseisiin tarkastuksiin olisi sisällyttävä erityisesti tukikelpoisuutta ja tukihakemuksen oikeellisuutta koskevat ennakkotarkastukset.
            
         
               (10)
            
            
               Tässä asetuksessa säädettyjä poikkeuksellisia markkinatukitoimenpiteitä olisi sovellettava ainoastaan niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi eritoten sovellettava ainoastaan sikojen tuotantoon tiloilla, jotka sijaitsevat asianomaisilla rajatuilla alueilla, joilla sovellettiin afrikkalaisen sikaruton taudinpurkauksia koskevassa unionin ja Puolan lainsäädännössä säädettyjä eläinten terveyttä koskevia toimenpiteitä 1 päivän elokuuta ja 18 päivän marraskuuta 2016 välisenä aikana.
            
         
               (11)
            
            
               Kyseisillä alueilla sovellettiin sikojen siirtoja ja kuljettamista koskevia rajoituksia useiden viikkojen ajan, ja tästä on aiheutunut markkinahäiriöitä, merkittävää hintojen alenemista ja tulonmenetyksiä tuottajille sekä eläinten painon huomattavaa lisääntymistä, mikä on johtanut eläinten hyvinvoinnin kannalta kestämättömään tilanteeseen. Sen vuoksi tässä asetuksessa säädettyjä toimenpiteitä olisi sovellettava eläimiin, jotka on toimitettu teuraaksi 1 päivän elokuuta ja 30 päivän marraskuuta välisenä aikana.
            
         
               (12)
            
            
               Jotta voitaisiin varmistaa näiden poikkeuksellisten markkinatukitoimenpiteiden talousarvion moitteeton hallinto ja maksaa tuottajille tukimaksut nopeasti, komission delegoidun asetuksen (EU) N:o 907/2014 (11) 5 artiklan 2 kohtaa ei pitäisi soveltaa eikä unionin osarahoitusta pitäisi myöntää niille maksuille, jotka Puola maksaa tuensaajille 30 päivän syyskuuta 2017 jälkeen.
            
         
               (13)
            
            
               Jotta unioni voisi valvoa varainhoitoa, Puolan olisi toimitettava komissiolle selvitys maksujen tarkastamisesta ja hyväksymisestä.
            
         
               (14)
            
            
               Koska afrikkalaisen sikaruton taudinpurkauksiin liittyvät rajoitukset asianomaisilla alueilla tulivat voimaan eri päivinä eikä tässä asetuksessa säädetä tukihakemusten viimeisestä jättöpäivästä, on aiheellista pitää tämän asetuksen voimaantulopäivää delegoidun asetuksen (EU) N:o 907/2014 29 artiklan 4 kohdassa tarkoitettuna päivämääränä.
            
         
               (15)
            
            
               Jotta voidaan varmistaa näiden toimenpiteiden välitön soveltaminen Puolassa, tämän asetuksen olisi tultava voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
         
               (16)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Puola saa myöntää tukea sianliha-alan tuottajille, joiden sellaisilla tiloilla, jotka sijaitsevat liitteessä luetellussa unionin ja Puolan lainsäädännössä tarkoitetuilla Puolan alueilla, sovellettiin eläinten terveyttä koskevia toimenpiteitä afrikkalaisen sikaruton torjumiseksi. Tukea saa myöntää ainoastaan seuraavien eläinten teurastamiseen:
   
               a)
            
            
               CN-koodiin 0103 92 11 kuuluvat emakot;
            
         
               b)
            
            
               CN-koodiin 0103 92 19 kuuluvat muut siat.
            
         2.   Edellä 1 kohdassa tarkoitettua tukea saa myöntää vain, jos seuraavat edellytykset täyttyvät:
   
               a)
            
            
               eläimet kasvatettiin 1 kohdassa tarkoitetuilla Puolan alueilla ja niihin sovellettiin afrikkalaisen sikaruton vuoksi tiettyjä kaupan pitämisen rajoituksia tiettynä ajanjaksona 1 päivän elokuuta 2016 ja 18 päivän marraskuuta 2016 välillä;
            
         
               b)
            
            
               eläimet olivat jollakin 1 kohdassa tarkoitetuista alueista päivänä, jona kyseiseen alueeseen alettiin soveltaa toimenpiteitä, tai ne syntyivät ja kasvatettiin kyseisillä alueilla kyseisen päivämäärän jälkeen;
            
         
               c)
            
            
               eläimet teurastettiin 1 päivän elokuuta 2016 ja 30 päivän marraskuuta 2016 välisenä aikana;
            
         
               d)
            
            
               tuottaja, joka hakee tukea, jäljempänä ’hakija’, ei saa samojen eläinten osalta valtiontukea, vakuutuskorvauksia tai unionin rahoitusosuudella asetuksen (EU) N:o 652/2014 mukaisesti rahoitettavaa tukea.
            
         2 artikla
   1.   Edellä 1 artiklan 1 kohdan a alakohdassa tarkoitettujen emakkojen osalta tuki on 0,34 euroa kilogrammalta teuraspainoa.
   2.   Edellä 1 artiklan 1 kohdan b alakohdassa tarkoitettujen muiden sikojen osalta tuki lasketaan kilogrammaa kohti Puolan ilmoittaman, tuottajan tilan sijaintialuetta ja sikojen teurastamoon toimittamisviikkoa koskevan hinnan ja tuottajalle tosiasiallisesti maksetun, laskulla todennetun hinnan välisen erotuksen perusteella. Tuki kilogrammaa kohti ei saa ylittää seuraavia määriä:
   
               a)
            
            
               0,23 euroa kilogrammalta sikaa kohti, kun ruhopaino on enintään 93 kilogrammaa;
            
         
               b)
            
            
               0,34 euroa kilogrammalta sikaa kohti, kun ruhopaino on yli 93 kilogrammaa mutta enintään 105 kilogrammaa;
            
         
               c)
            
            
               0,46 euroa kilogrammalta sikaa kohti, kun ruhopaino on yli 105 kilogrammaa.
            
         3 artikla
   1.   Puolan on toteutettava kaikki tarvittavat toimenpiteet, mukaan lukien kattavat hallinnolliset ja paikan päällä tehtävät tarkastukset Euroopan parlamentin ja neuvoston asetuksen (EU) N:o 1306/2013 (12) 58 ja 59 artiklan mukaisesti, varmistaakseen tässä asetuksessa säädettyjen edellytysten noudattamisen. Puolan on erityisesti todennettava
   
               a)
            
            
               hakijan tukikelpoisuus;
            
         
               b)
            
            
               kunkin tukikelpoisen hakijan osalta 2 artiklan 2 kohdassa tarkoitettu määrä ja hintaero;
            
         
               c)
            
            
               etteivät tukikelpoiset hakijat ole saaneet rahoitusta muista lähteistä eläinten teurastamiseen liittyvien tappioiden korvaamiseksi;
            
         
               d)
            
            
               että eläimet, joista tukea myönnetään, täyttävät 1 artiklan 1 kohdassa tarkoitetuilla alueilla sovellettavia rajoituksia koskevat ehdot.
            
         2.   Niille tukikelpoisille hakijoille, joiden osalta hallinnolliset tarkastukset on tehty, tuki voidaan maksaa odottamatta, että kaikki tarkastukset ja erityisesti paikalla tehtäviin tarkastuksiin valittuja hakijoita koskevat tarkastukset on saatu tehtyä.
   3.   Jos hakijan tukikelpoisuudelle ei saada vahvistusta, tuki on perittävä takaisin ja määrättävä seuraamuksia.
   4 artikla
   1.   Menoihin voidaan myöntää unionin osarahoitusta ainoastaan, jos Puola on suorittanut maksut tuensaajille viimeistään 30 päivänä syyskuuta 2017.
   2.   Delegoidun asetuksen (EU) N:o 907/2014 5 artiklan 2 kohtaa ei sovelleta.
   5 artikla
   Unioni myöntää 50 prosentin osarahoitusosuuden menoista, joita Puolalle aiheutui 1 artiklassa tarkoitetusta tuesta enintään yhteensä 50 000 eläimen osalta.
   6 artikla
   1.   Puolan on ilmoitettava komissiolle 3 artiklan mukaisesti toteutetuista toimenpiteistä viimeistään 10 päivän kuluttua tämän asetuksen voimaantulosta.
   2.   Puolan on viimeistään 30 päivänä lokakuuta 2017 lähetettävä komissiolle yksityiskohtainen selostus tämän asetuksen täytäntöönpanosta, mukaan lukien yksityiskohtaiset tiedot 3 artiklan mukaisten toimenpiteiden ja tarkastusten toteuttamisesta.
   3.   Puolan on toimitettava komissiolle selvitys maksujen tarkastamisesta ja hyväksymisestä.
   7 artikla
   Delegoidun asetuksen (EU) N:o 907/2014 29 artiklan 4 kohdan soveltamiseksi 2 artiklassa vahvistettuihin määriin sovellettavan valuuttakurssin määräytymisperuste on tämän asetuksen voimaantulopäivä.
   8 artikla
   Edellä 1 artiklassa tarkoitettua tukea on pidettävä asetuksen (EU) N:o 1306/2013 4 artiklan 1 kohdan a alakohdan mukaisena poikkeuksellisena markkinatukitoimenpiteenä.
   9 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä huhtikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
   
      (3)  Komission täytäntöönpanopäätös 2014/709/EU, annettu 9 päivänä lokakuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta (EUVL L 295, 11.10.2014, s. 63).
   
      (4)  Komission täytäntöönpanopäätös (EU) 2016/1236, annettu 27 päivänä heinäkuuta 2016, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU liitteen muuttamisesta Latviaa, Liettuaa, Puolaa ja Viroa koskevien kohtien osalta (EUVL L 202, 28.7.2016, s. 45).
   
      (5)  Komission täytäntöönpanopäätös (EU) 2016/1372, annettu 10 päivänä elokuuta 2016, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU liitteen muuttamisesta Latviaa ja Puolaa koskevien kohtien osalta (EUVL L 217, 12.8.2016, s. 38).
   
      (6)  Komission täytäntöönpanopäätös (EU) 2016/1405, annettu 22 päivänä elokuuta 2016, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU liitteen muuttamisesta (EUVL L 228, 23.8.2016, s. 33).
   
      (7)  Komission täytäntöönpanopäätös (EU) 2016/1900, annettu 26 päivänä lokakuuta 2016, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU liitteen muuttamisesta Latviaa, Puolaa ja Viroa koskevien kohtien osalta (EUVL L 293, 28.10.2016, s. 46).
   
      (8)  Komission täytäntöönpanopäätös (EU) 2016/1367, annettu 10 päivänä elokuuta 2016, afrikkalaiseen sikaruttoon liittyvistä tietyistä suojatoimenpiteistä Puolassa (EUVL L 216, 11.8.2016, s. 26).
   
      (9)  Komission täytäntöönpanopäätös (EU) 2016/1406, annettu 22 päivänä elokuuta 2016, afrikkalaiseen sikaruttoon liittyvistä tietyistä suojatoimenpiteistä Puolassa ja täytäntöönpanopäätöksen (EU) 2016/1367 kumoamisesta (EUVL L 228, 23.8.2016, s. 46).
   
      (10)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).
   
      (11)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).
   
      (12)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
   
      LIITE
      
         Asetuksen 1 artiklassa tarkoitetut Puolan alueet
      
      Seuraavissa unionin ja Puolan säädöksissä määritellyt Puolan alueet:
      
                  a)
               
               
                  Unionin lainsäädäntö:
                  
                              —
                           
                           
                              Komission täytäntöönpanopäätös (EU) 2016/1367, annettu 10 päivänä elokuuta 2016, afrikkalaiseen sikaruttoon liittyvistä tietyistä suojatoimenpiteistä Puolassa (EUVL L 216, 11.8.2016, s. 26).
                           
                        
                              —
                           
                           
                              Komission täytäntöönpanopäätös (EU) 2016/1406, annettu 22 päivänä elokuuta 2016, tietyistä afrikkalaisen sikaruton vastaisista suojatoimenpiteistä Puolassa ja täytäntöönpanopäätöksen (EU) 2016/1367 kumoamisesta (EUVL L 228, 23.8.2016, s. 46).
                           
                        
                              —
                           
                           
                              Eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta 9 päivänä lokakuuta 2014 annetun komission täytäntöönpanopäätöksen 2014/709/EU (EUVL L 295, 11.10.2014, s. 63), sellaisena kuin se on muutettuna täytäntöönpanopäätöksillä (EU) 2016/1236, (EU) 2016/1372, (EU) 2016/1405 ja (EU) 2016/1900, liitteessä oleva III osa.
                           
                        
            
                  b)
               
               
                  Puolan lainsäädäntö:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).